Montenegro i Eurovision Song Contest

**Montenegro debuterte i Eurovision Song Contest** i 2007 og har deltatt elleve ganger. Landet deltok tidligere i Eurovision Song Contest som en del av Jugoslavia, og deretter som en del av Serbia og Montenegro i årene 2004–2006. Fra 2007 har landet deltatt som selvstendig nasjon. Siden debuten har landet bare kvalifisert seg til finalen to av tolv ganger, sist i 2015.

## Historikk
Montenegro var tidligere en del av Jugoslavia som deltok i Eurovision Song Contest fra 1961 til 1992. I 1991 løsrev Slovenia, Kroatia, Bosnia-Hercegovina og daværende Makedonia seg fra landet, og Serbia og Montenegro var i praksis de eneste som deltok som Jugoslavia i konkurransen i 1992. Året etter og frem til 2003, fikk ikke landet delta konkurransen. Utestengingen var en del av de mange FN-sanksjonene mot nasjonen, på grunn av jugoslaviakrigene og den kroatiske uavhengighetskrigen.

Serbia og Montenegro søkte om å få delta i konkurransen igjen i 2003, men Den europeiske kringkastingsunion (EBU) avslo søknaden og begrunnet det med at for mange land ville bli stående utenfor finalen om en slapp inn flere nye land. I 2004 innførte EBU semifinale i Eurovision Song Contest, og dermed fikk Serbia og Montenegro delta for første gang. I 2006 ble føderasjonen Serbia og Montenegro oppløst etter en montenegrinsk folkeavstemning om løsrivelse. Montenegro erklærte sin uavhengighet i juni 2006, og den tidligere føderasjonen ble delt opp i to selvstendige nasjoner: Montenegro og Serbia. Begge landene debuterte som selvstendige land i Eurovision Song Contest 2007.

### Liten suksess
I motsetning til nabolandet Serbia har Montenegro hatt liten suksess i konkurransen. Etter tre år uten finaleplass valgte landets kringkaster RTCG å trekke seg i 2010 og 2011. Årsaken var RTCGs vanskelige økonomiske situasjon.

I 2012 kom Montenegro tilbake igjen i Eurovision Song Contest, men kvalifiserte seg først til en finale i 2014 – på sitt sjette forsøk. I sin første finaledeltakelse ble Montenegro nummer 19 av 26, og året etter kom landets hittil beste plassering med en trettendeplass. Siden da har ikke Montenegro kvalifisert seg til finalen.

## Deltakere
Under er en liste over Montenegros deltakere, plasseringer og poeng i konkurransen siden debuten. 

## Stemmehistorikk
Oversikt over poeng til og fra Montenegro i finaler siden debuten i 2007. Listen omfatter kun poeng mottatt og avgitt i finaler. Tallene er hentet fra ESC Database. Ved like mange poeng, rangeres landene etter hvor mange prosent de har gitt av høyeste mulige oppnåelige totalscore.

Poengene i tabellene omfatter bare finaler. Poeng som Montenegro har gitt og fått i semifinaler, er ikke tatt med i tabellene.

## Galleri

Fil:ESC 2007 Montenegro - Stevan Faddy - Ajde Kroci.jpg|Stevan Faddy i Helsingfors i 2007
Fil:ESC 2008 - Montenegro - Stefan Filipovic, 1st semifinal.jpg|Stefan Filipović i Beograd i 2008
Fil:ESC2013 - Montenegro 17.jpg|Who See og Nina Žižić i Malmö i 2013
Fil:Sergej Ćetković - Montenegro 01.jpg|Sergej Ćetković i København i 2014
Fil:20150516 ESC 2015 Knez 7747.jpg|Knez i Wien i 2015
Fil:ESC2016 - Montenegro 06.jpg|Highway i Stockholm i 2016
Fil:ESC2017 - Montenegro 01.jpg|Slavko Kalezić i Kyiv i 2017
Fil:ESC2018 - Montenegro 02.jpg|Vanja Radovanović i Lisboa i 2018
Fil:ESC2019 - Montenegro.jpg|D mol i Tel Aviv i 2019


## Kommentatorer og poengopplesere

## Se også
* Montenegro i Junior Eurovision Song Contest
* Serbia og Montenegro i Eurovision Song Contest
* Serbia og Montenegro i Junior Eurovision Song Contest
* Jugoslavia i Eurovision Song Contest

## Referanser